VNG นอนกอดกำไรปี 58 กว่า 1.4 พันลบ. จ่อปันผล 0.27 บ./หุ้น XD 22 มี.ค.
VNG กอดกำไรปี 58 1.43 พันลบ.โดยมีกำไรเพิ่มขึ้น 90% จากปีก่อนที่มีกำไร 752.16 ลบ.หลังมีรายได้จากการขายเพิ่มขึ้นและมีการบริหารจัดการต้นทุนขายได้ดี จ่อปันผล 0.27 บ./หุ้น XD 22 มี.ค.จ่าย 19 พ.ค.59
26 ก.พ. 2559

บริษัท วนชัย กรุ๊ป จำกัด (มหาชน) หรือ VNG รายงานผลการดำเนินงานประจำปี 2558 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ  1.43 พันล้านบาท หรือมีกำไรสุทธิ 0.91 บาทต่อหุ้น หรือมีกำไรเพิ่มขึ้น 90% เทียบกับช่วงเดียวกันของปีก่อนที่มีกำไรสุทธิ 752.16 ล้านบาท หรือมีกำไรสุทธิ 0.48 บาทต่อหุ้น โดยผลการดำเนินงานที่มีกำไรเพิ่มขึ้น เนื่องจากมีรายได้จากการขายเพิ่มขึ้น ขณะที่สามารถควบคุมต้นทุนขายได้ดี
พร้อมกันนี้ บริษัทเตรียมจ่ายปันผลงวดดำเนินงานวันที่ 1 ก.ค. 2558 ถึงวันที่ 31 ธ.ค. 2558 เป็นเงินสดอัตรา 0.27 บาทต่อหุ้น และขึ้นเครื่องหมาย XD วันที่ 22 มี.ค.2559 กำหนดจ่ายปันผลวันที่ 19 พ.ค. 2559